laion/Wikipedia-Exotic huggingface dataset:
ברהמן

בְּרָהְמַן (מסנסקריט: ब्रह्म) הוא מושג הלקוח מכתבי הדת ההינדואיים המתאר אלוהות אינסופית, "נשמת היקום" וכן "השלם האחד הנצחי". על פי התפיסה המתוארת באופנישדות, הברהמן הוא הגורם, המטרה וההוויה של היקום. בשל טבעו האינסופי של הברהמן, הגדרותיו הן לרוב על דרך השלילה או על דרך הפרדוקס. בוודות הברהמן מתואר כמקורם של האלים, כלומר כל האלים בפנתיאון ההינדואי הם התגלמויות של הברהמן. כתבי הוודות מתארים שני סוגים של ברהמן: הברהמן הנחות והברהמן העליון. הברהמן העליון הוא המקור והברהמן הנחות, או הברהמג'יותי, הוא התרחבות שלו. "הזוהר של אלוהים". הברהמן הנחות איננו אל מונותאיסטי אלא מהות מוניסטית, מופשטת וחובקת כל. לעומתו, הברהמן העליון (פראברהמן), הקרוי לעיתים בוודות גם בכינוי בהגוואן, מתואר לא כדבר מופשט ומשולל תכונות אלא כישות על, אלוהים מונותאיסטי לכל דבר. לברהמן העליון התגלויות שונות אשר המרכזית ביניהן קרויה וישנו. בפרשנויות מאוחרות לוודות אשר הושפעו מההגות הבודהיסטית, כגון פרשנות האדויתה ודנתה, רואים את ההוויה המופשטת כעליונה ואילו את הבהגוואן, ישות העל, כהתגלות נחותה שלה. בתפיסה היוגית של ההינדואיזם קיימת תפיסה כי איחודו המחודש של האטמן, גרעינה הפנימי של הנשמה, עם הברהמן, נשמת היקום, היא המפתח להשגת שחרור רוחני - "מוקשה". ישנן טענות בנוגע לקשר היסטורי-רעיוני בין המיתולוגיה ההינדואית לבין היהדות. על פי אמונה זו, קיים דמיון רעיוני (ואף מצלולי) בין הדמויות ברהמן או ברהמה ושריי או סרסווטי לבין הדמויות של אברהם אבינו ואשתו שרה אימנו ובשמה הקודם שריי (אברהם-ברהמן, שרה - שריי). פילוסופיה הודית ברהמן, באתר אנציקלופדיה בריטניקה (באנגלית) ערך זה הוא קצרמר בנושא דת. אתם מוזמנים לתרום לוויקיפדיה ולהרחיב אותו.
אריק ג'ונסון (שחקן)

אריק ג'והן ג'ונסון (באנגלית: Eric Johann Johnson; נולד ב-7 באוגוסט 1979 בקנדה) הוא שחקן קנדי. ג'ונסון נולד באדמונטון בירת אלברטה לג'יין ופרד ג'ונסון. ב-2004 התחתן עם אדריה באד. ב-2007 נולדה לזוג בת. מדיה וקבצים בנושא אריק ג'ונסון בוויקישיתוף אריק ג'ונסון, ברשת החברתית אקס (טוויטר) אריק ג'ונסון, במסד הנתונים הקולנועיים IMDb (באנגלית) אריק ג'ונסון, באתר AllMovie (באנגלית) אריק ג'ונסון, במסד הנתונים הקולנועיים KinoPoisk (ברוסית) Eric Johnson Biography (1979-), www.filmreference.com Knick actor Eric Johnson returns home to Edmonton for holidays, edmontonjournal (ב־Canadian English)
69 (פירושונים)

האם התכוונתם ל... 69 – השנה ה-69 במאה ה-1 69 (תנוחה) – תנוחה מינית עומרי סגל – זמר ומפיק מוזיקלי ישראלי המוכר בשם הבמה "69" 6ix9ine – ראפר אמריקאי המוכר בשם הבמה "69"
בטווס-אי-קוייד

בטווס-אי-קוייד (בוולשית: Betws-y-coed ‏האזנה‏Ⓘ‏; "בית התפילה בחורש") הוא כפר וקהילה הממוקמת בעמק נהר הקונווי במחוז קונווי שבצפון ויילס, הממלכה המאוחדת. משום מיקומה וחשיבותה לתיירות באזור מוכרת העיירה בכינוי "השער לסנודוניה". העיירה שוכנת במפגש נהרות הקונווי והל'וגווי ובצומת דרכים חשובה המחברת את כביש הוליהד ההיסטורי (כיום כביש ה-A5) וה-A470 המגיע מקונווי לאורך נהר הקונווי. בטווס-אי-קוייד נמצאת בחלקו הצפון-מזרחי של שמורת הטבע סנודוניה בתוך יער גווידיר. סביב העיירה מספר רב של מוקדי טיול וביקור לתיירים הרבים הפוקדים אותה מדי שנה, בהם מפלים, אגמים, טירת דולוויד'לן, גשר ווטרלו, מסלולי הליכה רבים, אטרקציות ספורט אקסטרים, מוזיאון הרכבת עמק קונווי ומספר מוזיאונים המוקדשים לתעשיית כריית הלווחה שהייתה נפוצה באזור. העיירה נוסדה סביב מנזר שהוקם במקום בסוף המאה ה-6 בתקופה שלאחר סיום השלטון הרומי בבריטניה. השם "Betws" מקורו ככל הנראה מאנגלו סקסונית: Bed-hus שמשמעותו "בית החרוזים" כלומר בית תפילה או מקום תפילה. התוספת בוולשית "Y-Coed" נוספה ככל הנראה מאוחר יותר ושמעותה "בחורש" ונועדה כדי להבדיל את בטווס-אי-קוייד מיישובים אחרים בעלי שם דומה. האזכור הראשון של המקום הוא משנת 1254 בשם "Betus". החל מהמאה ה-19 הייתה העיירה מוקד תיירות חשוב, הרבה בזכות כביש ה-A5 המחבר את לונדון להוליהד (ומשם לדבלין) אשר עובר דרכה, בנוסף למסילת רכבת שהובילה מבקרים מלונדון לתחנת הרכבת בטווס-אי-קוייד שבנייתה הושלמה ב-1868 ופעילה גם כיום. בטווס-אי-קוייד בסוף המאה ה-19 גשר פונט-אי-פייר על נהר הל'וגווי רציפי תחנת הרכבת בטווס-אי-קוייד כנסיית סנט מרי בעיירה בליינה פסטיניוג בד'גלרט מדיה וקבצים בנושא בטווס-אי-קוייד בוויקישיתוף אתר האינטרנט הרשמי של בטווס-אי-קוייד אתר תיירותי המוקדש לעיירה. מתוך כתבה על העיירה באתר הדיילי מייל. מתוך מפות יום הדין.
מגומד-שאפי סוליימאנוב

מגומד-שאפי קמילייביץ' סוליימאנוב (ברוסית: Магоме́д-Шапи́ Ками́льевич Сулейма́нов; נולד ב-16 בדצמבר 1999) הוא שחקן כדורגל רוסי ממוצא קווקזי-דאגסטני, המשחק בעמדת הקשר באריס סלוניקי. סוליימאנוב נולד במחצ'קלה בירת דאגסטן (רפובליקה של רוסיה) למשפחה מוסלמית, וגדל בבתי הספר לכדורגל בעיר. הוא התחיל לעסוק בכדורגל מגיל 6 והמאמן אצל המאמנים סמיון וליאבסקי, מורזה מורזאייב ורוסטאם איזבולאטוב. ב-2013 הגיע לאקדמיה של קרסנודאר. במדי קבוצת הנוער של קרסנודאר הבקיע 14 שערים ב-54 הופעות בליגת העל הרוסית בכדורגל לנוער וזכה עמה באליפות רוסיה לנוער בעונת 2017/2018. ב-16 ביולי 2017 הופיע בהופעת בכורה במדי קרסנודאר בליגת העל הרוסית בכדורגל, כשנכנס כמחליף בדקה ה-90 במשחק נגד רובין קאזאן, כשהחליף את ריקרדו לאבורדה והיה לבוגר אקדמיית קרסנודאר הצעיר ביותר ששיחק במשחק רשמי בהרכב קרסנודאר. ביולי 2017 השתתף לראשונה במשחקי שלב המוקדמות השלישי בליגה האירופית כששיחק נגד לונגבי. ב-26 באוגוסט 2018 הבקיע שער בכורה באליפות רוסיה במשחק השוויון נגד אורנבורג (1:1). ב-8 בספטמבר 2021 הושאל לגירסונספור הטורקית. במדיה כבש חמישה שערים ובישל עוד שניים ב-42 הופעות בכל המסגרות. ב-17 באוגוסט 2022 חתם בהפועל באר שבע על חוזה השאלה לעונה אחת עם אופציית רכישה ב-28 באוגוסט 2022 כבש בבעיטה חופשית שער בכורה בהופעת הבכורה בקבוצה במשחק נגד בית"ר ירושלים. אולם, בהמשך חלה ירידה גדולה מאוד בכושרו, כשבנוסף השתתף בתגרה שהתקיימה בסיום משחק מול מכבי חיפה (בגינה הורחר ל12 משחקים ) ולכן הוחלט שלא להמשיך את ההתקשרות עמו. בחודש אוקטובר 2023, במקביל לטבח שביצע ארגון חמאס באזרחי מדינת ישראל, שיתף שאפי במספר הזדמנויות בפרופיל האינסטגרם שלו תכנים נגד מדינת ישראל ותמיכה בטרור. על אף ששיחק במדינה זו בעבר. סוליימאנוב שיחק במדי הנבחרות הצעירות של רוסיה. הוא עלה לראשונה לשחק בטורניר לזכר גרנטקין במשחק נגד רומניה ב-2014. במרץ 2019 שיחק לראשונה במדי הנבחרת הצעירה, במשחק ידידות נגד שוודיה שבו הבקיע ובישל. מדיה וקבצים בנושא מגומד-שאפי סוליימאנוב בוויקישיתוף מגומד-שאפי סוליימאנוב, באתר Transfermarkt מגומד-שאפי סוליימאנוב, באתר Soccerway מגומד-שאפי סוליימאנוב, באתר WorldFootball.net מגומד-שאפי סוליימאנוב, באתר FootballDatabase.eu תומר לוי, ‏מאחורי הקלעים: דרכו של שאפי סוליימאנוב להפועל באר שבע, באתר ערוץ הספורט, 3 בנובמבר 2022 Шапи Сулейманов — переписанный?, «Спорт-Экспресс», 27.02.2019 Rubin - Krasnodar, soccerway.com Воспитанник «Краснодара» Сулейманов в матче с «Рубином» установил рекорд клуба , באתר הפועל באר שבע
יחסי קניה–שווייץ

יחסי קניה–שווייץ הם היחסים שבין רפובליקת קניה לשווייץ. שווייץ הכירה בעצמאות קניה בשנת 1963, והיחסים הדיפלומטיים בין המדינות החלו בשנת 1964, כאשר שווייץ פתחה שגרירות בניירובי. המשרד של הסוכנות השווייצרית לפיתוח ושיתוף פעולה (SDC) לקרן אפריקה נמצא בניירובי. בשנת 2013, קניה הייתה שותפת המסחר החמישית בגודלה של שווייץ באפריקה שמדרום לסהרה. היקף הסחר בין המדינות באותה שנה עמד על כ-110 מיליון דולר. הייצוא העיקרי של קניה לשווייץ כולל פרחים, תה וקפה. הייצוא העיקרי של שווייץ לקניה כולל תרופות ומוצרים כימיים. לקניה כח משימה קבוע במשרד האו"ם בז'נבה, הכולל גם קונסוליה כללית המטפלת בכל העניינים הדיפלומטיים במדינה. לשווייץ שגרירות בניירובי. אתר כח המשימה הקבוע של קניה בז'נבה שגרירות שווייץ בקניה
יחסי גרמניה–קניה

יחסי גרמניה–קניה הם היחסים הבילטראליים בין גרמניה לבין קניה. גרמניה הייתה המדינה הראשונה שהכירה בעצמאות קניה. שתי המדינות נהנות מיחסים חמים. בשנת 1966 ביקר בניירובי נשיא גרמניה המערבית היינריך ליבקה. ביולי 2011 ביקרה קנצלרית גרמניה אנגלה מרקל בקניה. היא ניהלה שיחות עם הנשיא מוואי קיבאקי ועם ראש הממשלה, ראילה אודינגה. הקנצלרית הייתה בסיור כדי להתחיל את 'אפריקה-קונספט' החדש. בשנת 2014, שר החוץ של קניה, אמינה מוחמד נפגש עם שר הממשלה של גרמניה פרנק-ואלטר שטיינמאייר בברלין. באותה שנה, נשיא גרמניה לשעבר, הורסט קלר הוביל משלחת סחר לניירובי. הוא גם קיים שיחות עם הנשיא אוהורו קניאטה. גרמניה היא בדרך כלל המקור השלישי או הרביעי בגודלו של תיירים לקניה. גרמניה שלא כמו מדינות אחרות באירופה מיעטה בהוצאת יועצי נסיעות לקניה. שיתוף פעולה בפיתוח גרמני בין השנים 2014–2016 אמור להיות שווה 14.6 מיליארד KES‏ (138 מיליון אירו). תחומי המפתח עבור קניה וגרמניה הם: חקלאות (התמקדות בביטחון מזון וחוסן מבצורת). פיתוח תחום המים והתברואה. תמיכה במגזר הבריאות. ממשל טוב (התמודדות עם שחיתות ושיפור השקיפות והאחריות). אנרגיה מתחדשת ויעילות אנרגטית. חינוך. סיוע בפיתוח רשמי (ODA) לקניה מסתכם ב-24.08 מיליארד KES‏ (227 מיליון אירו) בשנה (2011/2012). גרמניה היא התורמת הפיננסית השנייה בגודלה. למספר רב של קרנות פוליטיות גרמניות יש גם משרד בקניה. גרמניה היא שוק הייצוא השלישי בגודלו של קניה באירופה אחרי בריטניה והולנד. בשנת 2013 ייצאה קניה סחורות בשווי 8.24 מיליארד KES‏ (78 מיליון אירו) לגרמניה. גרמניה ייצאה סחורות בשווי 37.49 מיליארד KES‏ (354 מיליון אירו) לקניה. קניה וגרמניה חתמו על הסכם למניעת מיסוי כפול בשנת 1977. חברות כמו BASF ו-Lufthansa Cargo פועלות בקניה. למעלה מ־60 חברות גרמניות השקיעו יותר בקניה מ-9 מיליארד KES‏ (86 מיליון אירו). לקניה היו יחסים דיפלומטיים עם מערב גרמניה והשגרירות שכנה בבון. לאחר האיחוד של מזרח ומערב גרמניה, השגרירות עברה לברלין. בנוסף, לגרמניה יש שגרירות בניירובי. מדיה וקבצים בנושא יחסי גרמניה–קניה בוויקישיתוף [1].Germany and Kenya. Retrieved on 18 January 2015. [2].VISIT BY CHANCELLOR MERKEL | Kenya Embassy, Berlin. Retrieved on 18 January 2015. [3].The relationship between Germany and Kenya is excellent. Retrieved on 18 January 2015. [4].German investors seek new ventures in Kenya. Retrieved on 18 January 2015. [5].Kenya | Federal Ministry for Economic Cooperation and Development. Retrieved on 18 January 2015. [6].Bilateral Relations | Kenya and Germany. Retrieved on 18 January 2015.
יחסי קניה–שוודיה

יחסי קניה–שוודיה הם היחסים שבין רפובליקת קניה לממלכת שוודיה. בשנת 1973 חתמו שתי המדינות על הסכם הימנעות ממס כפול. בין השנים 2003–2012 עלה המסחר בין שתי המדינות ב-310%. בשנת 2012 נאמד סך הסיוע ההומניטרי של שוודיה בקניה בכ-8.7 מיליון אירו, כשסך הסיוע הכלכלי ותוכניות הפיתוח במשך השנים נאמד בכ-50 מיליון אירו. הייצוא העיקרי של קניה לשוודיה כולל קפה, פרחים, פירות וירקות. הייצוא העיקרי של שוודיה לקניה כולל ציוד טלקומוניקציה, נייר, מכונות, מוצרים מיוצרים, ציוד רפואי וכלי רכב. בשנת 2012 ייצאה קניה לשוודיה סחורות בסך 47.34 מיליון אירו, ושוודיה ייצאה לקניה סחורות בשווי 61 מיליון אירו. למעלה מ-50 חברות שוודיות בינלאומיות פועלות בניירובי, כשרוב החברות מנהלות משם את פעילותן ברחבי אפריקה, בשל מיקומה האסטרטגי של העיר. לקניה יש שגרירות בסטוקהולם, כששגריר זה מכהן גם כשגריר באיסלנד, דנמרק, נורווגיה ופינלנד. לשוודיה יש שגרירות בניירובי. שגרירות קניה בסטוקהולם שגרירות שוודיה בניירובי
יחסי אנגולה–קניה

יחסי אנגולה–קניה הם היחסים שבין רפובליקת אנגולה לרפובליקת קניה. בסדרת פגישות במהלך שנת 2014 בניירובי ובלואנדה נחתמו כמה הסכמים בין המדינות, שכללו הקמת נציבות משותפת לשיתוף פעולה, משרד להתייעצות פוליטית בין משרד החוץ של אנגולה לזה של קניה והסכם כללי לשיתוף פעולה כלכלי, מדעי, תרבותי וטכני בין ממשלות קניה ואנגולה. שר החוץ של קניה ביקר באנגולה בינואר 2014 ושר החוץ של אנגולה ביקר בניירובי ביולי 2014. השגריר בנמיביה שימש כשגריר קניה באנגולה עד שבשנת 2011 הודיעה קניה על פתיחת שגרירות נפרדת באנגולה. מדיה וקבצים בנושא יחסי אנגולה–קניה בוויקישיתוף Kazungu Chai, Kenya, Angola in new agreement to boost relations, The Standard The Presidency, Republic of Kenya | Kenya and Angola to strengthen bilateral ties, web.archive.org, ‏2014-12-08 Kenya to open embassies in Angola and Turkey, The Standard
יחסי ברזיל–קניה

יחסי ברזיל–קניה הם היחסים שבין הרפובליקה הפדרלית של ברזיל לרפובליקת קניה. ביולי 2010 ערך נשיא ברזיל לואיז אינסיו דה סילבה ביקור ממלכתי בקניה, במהלכו חתם על מספר הסכמי שיתוף פעולה דו צדדיים. ההסכמים כללו שיתוף פעולה בין המדינות בנושאי טכנולוגיית דלק ביו, חקלאות, אנרגיה, חקר משאבי טבע ודיור. באפריל 2014 חתמו שתי המדינות על הלוואה למען חיזוק המכניזם של החקלאות בקניה. בעסקה קידמה ברזיל הלוואה של 80 מיליון דולר. העסקה נחתמה על ידי שר החקלאות הקנייתי ושר הפיתוח, התעשייה וסחר החוץ הברזילאי. בשנת 2010 ייצאה ברזיל לקניה סחורה בשווי 121 מיליון דולר, וקניה ייצאה לברזיל סחורה בשווי 740,000 דולר. בשנת 2012 גדל היקף הסחר משמעותית, כשברזיל ייצאה סחורה בשווי 289 מיליון דולר, וקניה ייצאה סחורה בשווי 1.1 מיליון דולר. הייצוא העיקרי של ברזיל לקניה כולל כלי טיס, מכשירי חשמל ביתיים ותעשייתיים, מכונות כבדות לכרייה ובנייה, ציוד חקלאי, טרקטורים וחוטי אלומיניום. קניה היא הקונה הגדולה ביותר באפריקה של מטוסי אמבראר הברזילאים. לברזיל יש שגרירות בניירובי. לקניה יש שגרירות בברזיליה, המשמשת גם כשגרירות בוונצואלה. מדיה וקבצים בנושא יחסי ברזיל–קניה בוויקישיתוף שגרירות ברזיל בניירובי שגרירות קניה בברזיליה Kenya, Brazil trade pact to boost economic ties, The Standard Noticias - Kenya Embassy, web.archive.org, ‏2016-03-03 Friday, November 8, 2013 11:36, Why Brazil is showing greater interest in Kenya, Business Daily
יחסי ונצואלה–קניה

יחסי ונצואלה–קניה הם היחסים שבין הרפובליקה הבוליברית של ונצואלה לרפובליקת קניה. ונצואלה וקניה החלו ביחסים דיפלומטיים רשמיים בשנת 1970. למרות שקניה בדרך כלל משתפת פעולה עם מדינות המערב, במהלך המלחמה הקרה היא הייתה חלק מהמדינות הבלתי-מזדהות. שתי המדינות חתמו על הסכמים בתחום הפוליטי, הטכני, התרבותי והאנרגטי. לוונצואלה יש שגרירות בניירובי. לקניה יש שגרירות בברזיליה, המשמשת גם כשגרירות בוונצואלה. בשנת 2012 נרצחה אולגה פונסקה, שגרירה ממלאת מקום של ונצואלה בקניה. המזכיר הראשון של השגרירות, דווייט סגראיי הואשם ברצח. ההנחה היא שהשניים נלחמו על הנהגת השגרירות. במהלך המשפט התגלה כי בין היתר הוברחו סמים לקניה דרך השגרירות בוונצואלה. נכון לשנת 2014 הרצח נותר בלתי פתור. Jhony Balza Arismendi, Venezuela Celebrates African Liberation Day AllAfrica.com May 26, 2014. Retrieved January 25, 2015. Kenya Foreign Policy (אורכב 20.01.2015 בארכיון Wayback Machine) (PDF) Retrieved on January 25, 2015. Venezuelan official accused of killing diplomatic rival at Kenyan embassy The Guardian August 6, 2012. Retrieved on January 25, 2015. Susan Muhindi, Venezuela Embassy a Drugs Hub, Court Told AllAfrica.com December 5, 2013. Retrieved on January 25, 2015. Venezuelan Foreign Office abandons Sagaray's case El Universal August 16, 2014. Retrieved on January 25, 2015.
יחסי צ'ילה–קניה

יחסי צ'ילה–קניה הם יחסי החוץ שבין הרפובליקה של צ'ילה לרפובליקת קניה. היחסים הרשמיים בין המדינות החלו בשנת 1975. לצ'ילה ולקניה יש שיתוף פעולה בפיתוח הספורט שהחל בספטמבר 2013. אתלטים קנייתיים מתאמנים עם הצ'יליאנים וטכנולוגיה הועברה מצ'ילה לצורך פיתוח האצטדיונים בקניה. שתי המדינות חתמו על מספר רב של הסכמים, בהם הסכם לשיתוף פעולה מדעי וטכנולוגי בין צ'ילה לקניה בשנת 1991, הסכם להכשרת דיפלומטים קנייתים במכון לשירות החוץ של צ'ילה והסכם לפטור מוויזה לדרכונים דיפלומטיים ורשמיים. מוצרי הייצוא הקנייתיים היקרים ביותר לצ'ילה הם תה שחור ואננס. מוצר היצוא הצ'יליאני היקר ביותר הם נורות ליליום. לצ'ילה יש שגרירות בניירובי. שגריר קניה בברזיליה משמש גם כשגריר בצ'ילה, ובנוסף יש לקניה קונסוליית כבוד בסנטיאגו דה צ'ילה. "Chile y el África negra (in Spanish)" (PDF). אורכב מ-המקור (PDF) ב-2015-02-16. נבדק ב-2015-02-16. Ministerio de Relaciones Exteriores de Chile, Agreements and Treaties, Chile Abroad (בספרדית) (ארכיון) Ministerio de Relaciones Exteriores de Chile, Bilateral Relations, Chile Abroad (בספרדית) [1] (אורכב 18.01.2015 בארכיון Wayback Machine). INDICADORES MACROECONÓMICOS | KENIA Y CHILE. Retrieved on 18 January 2015. Ministerio de Relaciones Exteriores de Chile, Embajada de Chile en Kenya, Chile Abroad (בספרדית) Home - Kenya Embassy, web.archive.org, ‏2015-01-18
יחסי קובה–קניה

יחסי קובה–קניה הם היחסים שבין הרפובליקה של קובה לרפובליקת קניה. היחסים הרשמיים בין המדינות החלו בשנת 2001. במרץ 2018 ערך נשיא קניה אוהורו קניאטה ביקור רשמי ראשון בקובה, שם נפגש עם נשיא קובה ראול קסטרו. הסכמים על שיתוף פעולה בין קובה וקניה נחתמו במהלך השנים. ההסכמים הם בענפי הבריאות, הספורט והחינוך. היקף הסחר בין קובה לקניה עמד בשנת 2010 על 19.8 מיליון דולר, אך הוא צנח לשפל של פחות מ-100,000 דולר בשנה. הייצוא מקובה לקניה מורכב ברובו מאלכוהול וסיגרים. לקובה יש שגרירות בניירובי. לקניה יש שגרירות בהוואנה. PS MONICA JUMA INAUGURATES KENYA HAVANA MISSION, CUBA. Retrieved 13 April 2018. Kenya to import 100 doctors from Cuba, each county gets two. Retrieved April 13 2018. Kenya seeks ties with Cuba amid low trade volumes. Retrieved April 13 2018.
יחסי מדגסקר–רוסיה

יחסי מדגסקר–רוסיה הם היחסים שבין רפובליקת מדגסקר לפדרציה הרוסית. היחסים הרשמיים בין המדינות החלו ב-29 בספטמבר 1972. במהלך המשבר הפוליטי במדגסקר ב-2009, אמר שר החוץ של רוסיה סרגיי לברוב כי "רוסיה מודאגת מהתדירות הגוברת של הניסיונות ביבשת אפריקה לפנות לשיטות לא חוקיות לפתרון בעיות פוליטיות פנימיות". הוא המשיך ואמר כי בנוסף להגברת הבעיות הכלכליות והחברתיות, השימוש בכוח מעורר דאגה ונוגד את העקרונות הדמוקרטיים, תוך שהוא מאשר את תמיכת רוסיה בעמדת האיחוד האפריקני. למדגסקר יש שגרירות במוסקבה. לרוסיה יש שגרירות באנטננריבו. שגרירות מדגסקר במוסקבה שגרירות רוסיה באנטננריבו מסמכים על יחסי מדגסקר-רוסיה ממשרד החוץ הרוסי "Transcript of Remarks and Response to Media Questions by Minister of Foreign Affairs of the Russian Federation Sergey Lavrov at Joint Press Conference Following Talks with Ojo Maduekwe, Minister of Foreign Affairs of Nigeria, Moscow, March 17, 2009" (הודעה לעיתונות). Ministry of Foreign Affairs of Russia. 17 במרץ 2009. נבדק ב-18 במרץ 2009. {{cite press release}}: (עזרה)
יחסי מוזמביק–רוסיה

יחסי מוזמביק–רוסיה הם היחסים שבין רפובליקת מוזמביק לפדרציה הרוסית. בשנות השישים תמכה רוסיה בארגון "פרלימו" במאבקו נגד האימפריה הפורטוגזית, ומרבית ממנהיגיו הוכשרו ברוסיה. היחסים הרשמיים בין המדינות החלו ב-25 ביוני 1975, זמן קצר לאחר הכרזת העצמאות של מוזמביק. ביוני 2007 חתמו שתי המדינות על הסכם לשיתוף פעולה כללי ביניהן. בשנת 2015 ניתן לחברת רוסנפט הרוסית רישיון להפקת גז טבעי במדגסקר יחד עם חברת אקסון מוביל האמריקאית. במרץ 2018, כשביקר שר החוץ של רוסיה סרגיי לברוב במפוטו, הוא הודיע כי רוסיה תגביר את שיתוף הפעולה עם מוזמביק נגד הטרור. מוזמביק מחזיקה שגרירות בבירת רוסיה, מוסקבה. רוסיה מחזיקה שגרירות בבירת מוזמביק, מפוטו. שגרירות רוסיה במפוטו מסמכים על יחסי מוזמביק-רוסיה ממשרד החוץ הרוסי Russia to Develop Economic Cooperation with Mozambique | Russian Spy, World and Russian News, web.archive.org, ‏2009-01-02 Bloomberg - Are you a robot?, www.bloomberg.com
יחסי הוותיקן – סרי לנקה

יחסי הוותיקן–סרי לנקה הם היחסים הדיפלומטיים שבין מדינת קריית הוותיקן לבין הרפובליקה הדמוקרטית הסוציאליסטית של סרי לנקה. היחסים הרשמיים בין המדינות החלו בשנת 1976. שלושה אפיפיורים ביקרו בסרי לנקה: פאולוס השישי בדצמבר 1970, יוחנן פאולוס השני בינואר 1995 ופרנציסקוס בינואר 2015, שנפגש עם נשיא סרי לנקה מייטריפלה סיריסנה. נשיא סרי לנקה מהינדה ראג'פקסה ביקר בוותיקן ביוני 2012, ונפגש עם האפיפיור בנדיקטוס השישה עשר. לוותיקן יש נציגות דיפלומטית בקולומבו. החל מדצמבר 2011 הנציגה הקבועה של סרי לנקה באו"ם בז'נבה משמשת גם כשגרירה בוותיקן. מדיה וקבצים בנושא יחסי הוותיקן – סרי לנקה בוויקישיתוף "Pope receives president of Sri Lanka". News.va. 2012-06-08. נבדק ב-2015-02-17. "LankaWeb – Ambassador Tamara Kunanayakam presents credentials". Lankaweb.com. 2011-12-22. נבדק ב-2015-02-17.
מוריס מרינה

מוריס מרינה (באנגלית: Morris Marina) היא מכונית משפחתית אשר יוצרה במספר גרסאות, מתוצרת יצרנית הרכב הבריטית Morris Motors Limited (אנ') חברת בת של הקוֹנְגְּלוֹמֵרָט הבריטי British Leyland (אנ') אשר יוצרה בין השנים 1971–1980 בבריטניה, אוסטרליה, ניו זילנד, דרום אפריקה, מלטה ומלזיה. 4 דלתות - סדאן. 2 דלתות - קופה. 2 דלתות - קבריולה, יוצרה בין השנים 1975-1978 5 דלתות - סטיישן. 2 דלתות - טנדר (בסין). 2 דלתות - מסחרית. יוצרו 1,163,116 יחידות. 5 נוסעים. 4 דלתות. מנוע קדמי. סוג הנעה: הנעה אחורית. "מוריס מרינה" "מוריס מרינה", שנת 1974 "מוריס מרינה" דגם "TC" קופה, שנת 1972 "מוריס מרינה" - קופה "מוריס מרינה" דגם "1.3 SDL", שנת 1972 - קופה "מוריס מרינה", שנת 1972 - קופה שיוצרה באוסטרליה, מבט לתא הנהג ולוח מחוונים "מוריס מרינה", שנת 1976 "מוריס מרינה" דגם "500 DL", שנת 1975 - מסחרית "מוריס מרינה", שנת 1978 - טנדר "מוריס מרינה", שנת 1981 - טנדר "מוריס מרינה", שנת 1974 - סטיישן "מוריס מרינה", שנת 1978 - סטיישן מדיה וקבצים בנושא מוריס מרינה בוויקישיתוף מוריס מרינה, סרטון באתר יוטיוב מוריס מרינה, סרטון באתר יוטיוב - דרום אפריקה - מכוניות / ראו "מוריס מרינה" aronline.co.uk/around-the-world/around-the-world-south-africa "מוריס מרינה" aronline.co.uk/cars/morris/marina/also-know-as-morris-marina הפוליטיקה בבניית מכוניות / ראו "מוריס מרינה" Wheeler, Brian (7 April 2005). "The politics of building cars". BBC News. Retrieved 14 July 2007. "[T]he cars produced in that era, such as the Austin Allegro and the Morris Marina, are now widely regarded as some of the worst ever built." "מוריס מרינה", מוריס איטל aronline.co.uk/cars/morris/marina/morris-marinaital "מוריס מרינה" urbandictionary.com/define מוריס מומפורד מרינה (morris mumford marina ) uniquecarsandparts.com.au/car_info_morris_mumford_marina "מוריס מרינה" - היסטוריה elevenhundred.com/marina/MarinaHistory Andrew Roberts, ‏40 years of the Morris Marina, The Telegraph, 28 April 2011
לואיג'י פגיולי

לואיג'י פגיולי (באיטלקית: Luigi Fagioli‏, 9 ביוני 1898 - 20 ביוני 1952) היה נהג מרוצים איטלקי שזכה לכינוי "השודד מאברוצי". הוא הנהג המבוגר מיותר שניצח מרוץ באליפות הפורמולה 1 והוא גם המנצח היחיד שנולד לפני תחילת המאה העשרים. פגיולי נולד בעיירה אוזימו שבחבל אנקונה, איטליה. בגיל צעיר החל להתחרות במרוצי טיפוס גבעה ומכוניות ספורט. בשנת 1926 החל להתחרות במרוצי גרנד פרי ובשנת 1930 צורף לקבוצת מזארטי. ההצלחה שלו הייתה מהירה ובאותה השנה ניצח את מרוץ הקופה צ'יאנו והמרוץ במסלול אבלינו. באפריל של 1931 התחרה ראש בראש מול לואי שירון בגרנד פרי מונקו. שירון ניצח לבסוף את המרוץ, אך פגיולי הציג את יכולות הנהיגה הגבוהות שלו וזכה לשבחים רבים על המאבק שניהל. בקרב נוסף ביניהם שהתקיים במונצה בהמשך השנה ניצח פגיולי את שירון ואת אקילה ורצי וטאציו נובולארי האיטלקים. בשנת 1932 ניצח את הגרנד פרי של רומא. לקראת עונת 1933 הוחתם על ידי אלפא רומיאו בסקדוריה פרארי. הוא התחרה באלפא רומיאו P3 וניצח את הקופה אצ'רבו, גרנד פרי קומנז' וגרנד פרי איטליה. בשנת 1934 הוחתם על ידי קבוצת בנץ כחלק מקבוצת "חיצי הכסף" ("Silver Arrows"). הוא זכה להצלחה רבה על המסלול, אך היחסים בינו ובין מנהל הקבוצה והנהגים האחרים היו קשים. במהלך המרוץ הראשון בקבוצה נטש פגיולי את המכונית לאחר שקיבל הוראה מאלפרד נויבאואר, מנהל הקבוצה, להישאר במקום השני ולאפשר למנפרד וון בראוכיטש לנצח את המרוץ. יחד עם רודולף קרצ'יולה הוא ניצח בפעם השנייה ברציפות את הקופה אצ'רבו ואת הגרנד פרי האיטלקי והוסיף ניצחון בגרנד פרי ספרד. בשנתו השנייה בקבוצה ניצח את גרנד פרי מונקו ואת גרנד פרי פניה ריין, אך היחסים עם החברים לקבוצה המשיכו להדרדר. במהלך העונה ניסה לעקוף מספר פעמים את קרצ'יולה, למרות שקיבל הוראות קבוצתיות שלא לעשות כן. בסיום עונת 1936 עזב את מרצדס וחתם בקבוצת אוטו יוניון, שהייתה היריבה הגדולה של מרצדס. במהלך גרנד פרי טריפולי התפתח עימות פיזי בו תקף את קרצ'יולה, חברו לקבוצה לשעבר. בעיות בריאותיות, כולל שיגרון, החלו להקשות על פגיולי להתחרות. בקופה אצ'רבו נלאף להיעזר במקל הליכה והוא נאלץ לפרוש מהתחרות. שיפור ניכר במצבו איפשר לו לחזור לתחרויות לאחר תום מלחמת העולם השנייה. בגיל 52 הצטרף פגיולי לקבוצת אלפא רומיאו לקראת עונת הבכורה של אליפות הפורמולה 1. בחמישה מתוך שישה מרוצים סיים על הפודיום. את העונה סיים במקום השלישי בדירוג הנהגים. בעונת 1951 השתתף רק במרוץ אחד - גרנד פרי צרפת, בו חלק את הניצחון יחד עם חואן מנואל פנג'יו. הניצחון בגיל 53 ו-22 ימים הפך אותו למנצח המבוגר ביותר בתולדות האליפות. בשנת 1952 התחרה עבור קבוצת לנצ'יה במרוצי מכוניות ספורט. במרוץ המילה מילייה סיים במקום השלישי כשהוא מקדים את יריבו הוותיק קרצ'יולה. זמן קצר לאחר מכן לקח חלק בגרנד פרי מונקו, שכלל באותה השנה גם מכוניות ספורט. הוא נפגע בתאונה, שהייתה נראית כתאונה קלה, אך הפציעות הפנימיות היו חמורות. שלושה שבועות לאחר מכן נפטר בבית החולים. מדיה וקבצים בנושא לואיג'י פגיולי בוויקישיתוף אתר האינטרנט הרשמי של לואיג'י פגיולי לואיג'י פגיולי, באתר DriverDB לנהגי מרוצים בשנים הראשונות של אליפות הפורמולה 1 נהגים יכלו לחלוק מכונית במהלך המרוץ. במידה וזכו בנקודות הן התחלקו ביניהם שווה בשווה.